„ Fokk me-Fokk you “ er yfirskrift föstudagsfléttu Ljósmyndasafns Reykjavíkur sem fram fer í safninu föstudaginn 10. janúar kl. 13:30 . Þar munu Kári Sigurðsson og Andrea Marel fjalla um sjálfsmynd , samfélagsmiðla og samskipti kynjanna . Viðburðurinn er ætlaður unglingum og ungmennum , foreldrum þeirra og aðstandendum og starfsfólki sem starfar með unglingum . Verk á sýningu safnsins , Stefnumót – Norræn ljósmyndun út yfir landamæri , verður notað sem kveikja að umræðum . Verkið er eftir Söndru Mujinga og fjallar um framsetningu sjálfsins á stafrænum miðlum og hvernig það er að vera til í heimi ofurmiðlunar . Í verkinu skoðar Mujinga nokkrar þeirra kringumstæðna þar sem félagsleg tengsl , félagsskapur og hluttekning verða til vegna síaukinnar skjámenningar á 21. öldinni . Sunnudagurinn 12. janúar er síðasti dagur sýningarinnar Stefnumót – Norræn ljósmyndun út yfir landamæri . Viðburðurinn er hluti af Föstudagsfléttunni sem er viðburðaröð Borgarsögusafns þar sem fjölbreyttum sjónarhornum er fléttað saman við sýningar og starfsemi safnsins . Aðgangur að viðburðinum er ókeypis og allir velkomnir . Nánari upplýsingar má finna á eftirfarandi vefsíðum :